Document ID: 32001L0116

Id-Direttiva tal-Kummissjoni 2001/116/KE
ta' l-20 ta' Diċembru 2003
li tadatta għall-progress tekniku d-Direttiva tal-Kunsill 70/156/KEE dwar l-approssimazzjoni tal-liġijiet ta' l-Istati Membri li għandhom x'jaqsmu ma' l-approvazzjoni tat-tip ta' vetturi bil-mutur u l-karrijiet tagħhom
(Test b'relevanza ŻEE)
IL-KUMMISJONI TAL- KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat id-Direttiva tal-Kunsill 70/156/KEE ta's-6 ta' Frar 1970 dwar l-approssimazzjoni tal-liġijiet ta' l-Istati Membri li għandhom x'jaqsmu ma' l-approvazzjoni tat-tip ta' vetturi bil-mutur u l-karrijiet tagħhom [1] kif l-aħħar emendata bid-Direttiva 2000/40/KE tal-Parlament Ewropew u tal-Kunsill [2], u b'mod partikolari l-Artikolu 13(2) tagħha,
Billi:
(1) Id-Direttiva 70/156/KEE u l-Annessi tagħha kienu ġew emendati diversi drabi u, la darba aktar emendi jenħtieġ li jsiru għall-Annessi, dawn għandhom ikunu kkonsolidati f'test singolu fl-interss taċ-ċarezza.
(2) Id-dispożizzjoni li tikkonċerna d-dokumenti amministrattivi meħtieġa għall-approvazzjoni tat-tip ta' vettura sħiħa li tinsab f'dawk l-Annessi għandha tkunu applikabbli għal vetturi tal-kategorija M1 mgħammra b'magna tal-kombustjoni nterna.
(3) L-Annessi tad-Direttiva 70/156/KEE, kif emendata b'din id-Direttiva, jipprovdu wkoll għad-dokumenti amministrattivi meħtieġa għall-approvazzjoni tat-tip ta' vettura sħiħa għal vetturi ta' kategoriji oħrajn apparti milli M1. Dawn l-approvazzjonijiet għandhom, b'dana kollu, jkunu mogħtija biss wara d-dħul fis-seħħ ta' Direttiva li tabroga u tissostitwixxi d-Direttiva 70/156/KEE u d-dħul fis-seħħ ta' l-emendi li huma meqjusa bħala meħtieġa għad-Direttivi separati relevanti għall-iskopijiet ta' applikazzjoni għal vetturi ta' uħud mill-kategoriji apparti milli l-kategorija M1.
(4) Huwa xieraq ukoll li jsir provvediment għall-arranġament uniformi biex ikunu attribwiti n-numri ta' approvazzjoni.
(5) Id-Direttiva 70/156/KEE għandha tkun emendata kif xieraq.
(6) Il-miżuri previsti f'din id-Direttiva huma skond l-opinjoni tal-Kumitat għall-Adattament għall-Progress Tekniku stabbilit bid-Direttiva 70/156/KEE
ADOTTAT DIN ID-DIRETTIVA:
L-Artikolu 1
Id-Direttiva 1970/156/EEC hija emendata kif ġej:
1. fl-Artikolu 4(1), it-tieni subparagrafu, dan li ġej huma mħassar: "u għandu jagħti n-numru ta' approvazzjoni speċjali skond id-dispożizzjonijiet ta' l-Anness VII";
2. fl-Artikolu 8(2)(ċ), is-sitt subparagrafu, dan li ġej huma mħassar: "u ibdel xi numru ta' approvazzjoni speċjali b'numru ta' approvazzjoni normali";
3. l-Annessi tad-Direttiva 70/156/KEE huma sostitwiti bit-test fl-Anness ta' din id-Direttiva.
L-Artikolu 2
1. F'dak li jirrigwardja l-approvazzjoni tat-tip ta' vettura, l-Istati Membri għandhom japplikaw id-Direttiva 70/156/KEE, kif emendata b'din id-Direttiva, biss għal vetturi tal-kategorija M1 mgħammra b'magna tal-kombustjoni nterna.
2. F'dak li jirrigwardja l-approvazzjoni tat-tip ta' vettura ta' vetturi bi skop speċjali tal-kategorija M1, l-Istati Membri għandhom, biss fuq talba tal-manifattur, japplikaw l-Artikolu 4(1) tad-Direttiva 70/156/KEE, kif emendata bid-Direttiva 1998/14/KE [3].
3. L-Artikolu 10 tad-Direttiva 70/156/KEE, kif emendata bid-Direttiva 87/358/KEE [4], għandu jibqa jkun applikabbli għall-approvazzjoni tat-tip ta' vettura ta' vetturi apparti minn dawk imsemmija fil-paragrafu 1.
L-Artikolu 3
1. F'dak li jirrigwardja l-ħruġ taċ-Ċertifikati ta' Konformità sussegwenti għall-approvazzjonijiet tat-tip tal-KE, il-mudelli eżistenti jistgħu jibqgħu jintużaw sat-30 ta' Ġunju 2003.
2. Din id-Direttiva m'għandhiex tinvalida xi approvazzjoni mgħotija qabel id-dħul fis-seħħ tagħha, u l-anqas tipprevjeni l-estensjoni ta' approvazzjonijiet bħal dawn skond il-kondizzjonijiet tad-Direttiva li permezz tagħha kienu oriġinalment ġew mgħotija.
L-Artikolu 4
1. L-Istati Membru għandhom jadottaw u jippublikaw il-liġijiet, ir-regolamenti u d-dispożizzjonijiet amministrativi meħtieġa sabiex ikunu konformi ma' din id-Direttiva qabel l-1 ta' Lulju 2002. Huma għandhom jinfurmaw minnufih lill-Kummissjoni b'dan. Huma għandhom japplikaw dawn id-dispożizzjonijiet mill-1 ta' Lulju 2002.
Meta l-Istati Membri jadottaw dawn id-dispożizzjonijiet, dawn għandu jkun fihom referenza għal din id-Direttiva jew għandhom ikunu akkumpanjati b'referenza bħal din fl-okkażjoni tal-pubblikazzjoni uffiċjali tagħhom. L-Istati Membri għandhom jistabbilixu kif għandha ssir dik ir-referenza.
2. L-Istati Membri għandhom jikkomunikaw lill-Kummissjoni t-test tad-dispożizzjonijiet ewlenija tal-liġi nazzjonali li huma jadottaw fil-qasam kopert b'din id-Direttiva.
L-Artikolu 5
Din id-Direttiva għandha tidħol fis-seħħ fl-għoxrin jum ta' wara dak li fih tkun ipubblikata fl-Ġurnal Uffiċjali tal-Komunitajiet Ewropej.
L-Artikolu 6
Din id-Direttiva hi indirizzata lill-Istati Membri.
Magħmula fi Brussel, fl-20 ta' Diċembru 2001.

Labels: 7
3
15
8